Решение на Общия съд от 7 септември 2022 г. — Saure/Комисия
(Дело T-651/21)1
(Достъп до документи — Регламент (EО) № 1049/2001 — Кореспонденция на Комисията относно количествата и сроковете за доставка на ваксините на BioNTech срещу COVID-19 — Жалба за отмяна — Изрични решения, приети след мълчалив отказ за достъп — Липса на висящ процес поради недопустимост на другата жалба — Пълен и частичен отказ за достъп — Изключения, свързани със закрилата на частния живот и личната неприкосновеност, със защитата на правните становища, със защитата на процеса по вземане на решения крилата и със закрилата на търговските интереси на трето лице)
Език на производството: немски
Страни
Жалбоподател: Hans-Wilhelm Saure (Берлин, Германия) (представител: C. Partsch, адвокат)
Ответник: Европейска комисия (представители: K. Herrmann, G. Gattinara и A. Spina)
Предмет
С жалбата, подадена на основание член 263 ДФЕС, жалбоподателят иска да бъде отменено изричното решение на Европейската комисия от 11 август 2021 г., с което му е предоставен частичен достъп до определени документи и му е отказан достъп до други документи
Диспозитив
Отхвърля жалбата.
Осъжда г-н Hans-Wilhelm Saure да заплати съдебните разноски.
____________
1     ОВ C 481, 29.11.2021 г.